
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 91 


31 Ιανουάριου 2002 


Το παρόν ΦΕΚ επανεκτυπώθηκε λόγω λάθους στην αρίθμηση του ΦΕΚ 


ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

Έγκριση σύστασης του κοινωφελούς ιδρύματος με την 
επωνυμία "ΦΛΑΜΠΟΥΡΕΙΟ ΚΛΗΡΟΔΟΤΗΜΑ ΒΟΡΕΙ¬ 
ΟΥ ΕΛΛΑΔΟΣ" και κύρωση του οργανισμού αυτού.. 1 

ΑΠΟΦΑΣΕΙΣ 

Καθιέρωση υπερωριακής εργασίας για έναν (1) οδηγό 
που υπηρετεί με απόσπαση στην Ανεξάρτητη Διοι¬ 
κητική Αρχή «Συνήγορος του Πολίτη». 2 

Καθορισμός αποζημίωσης του προέδρου και των με¬ 
λών της επιτροπής για τη μελέτη και τον προσδιο¬ 
ρισμό του αριθμού και των σημείων εγκατάστασης 
εικονοληπτών στο Νομό Αττικής για τις ανάγκες 

της Ελληνικής Αστυνομίας. 3 

Τροποποίηση και συμπλήρωση της 1044062/555/ 
Α0006/7-5-2001 απόφασης του Υπουργού Οικονο¬ 
μικών (όπως τροποποιήθηκε και ισχύει), περί συ¬ 
γκρότησης και ορισμού μελών της Επιτροπής διε¬ 
νέργειας προσωπικής συνέντευξης των υποψη¬ 
φίων Οικονομικών Επιθεωρητών του Υπουργείου 


Οικονομικών. 4 

Συγκρότηση του Εθνικού Συμβουλίου Διαπίστευσης.... 5 


Καθορισμός ύψους κρατικής επιχορήγησης Ιδρύμα¬ 
τος Σιβιτανιδείου Δ.Σ.Τ.Ε. οικονομικού έτους 2002. 6 
Τροποποίηση της 15004/26.5.2000 απόφασης περί 
«Διορισμού του Διοικητικού Συμβουλίου του Ολυ¬ 


μπιακού Αθλητικού Κέντρου Αθηνών (ΟΑΚΑ) «ΣΠΥ- 

ΡΟΣ ΛΟΥΗΣ». 7 

Μεταβίβαση αρμοδιοτήτων Προέδρου του ΕΟΤ στον 
Προϊστάμενο της Δ/νσης Οικονομικών Υπηρεσιών.. 8 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

(ΐ) 

Έγκριση σύστασης του κοινωφελούς ιδρύματος με την 
επωνυμία "ΦΛΑΜΠΟΥΡΕΙΟ ΚΛΗΡΟΔΟΤΗΜΑ ΒΟΡΕΙ¬ 
ΟΥ ΕΛΛΑΔΟΣ" και κύρωση του οργανισμού αυτού. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Την από 5-8-1972 ιδιόγραφη διαθήκη του Αθανασίου 


Μπρόϊκου του Ιωάννη που δημοσιεύθηκε με το αριθ. 33/ 
10-1-1973 πρακτικό του Μονομελούς Πρωτοδικείου Θεσ¬ 
σαλονίκης και κηρύχθηκε κυρία με την αριθ. 98/24-1-1973 
απόφαση του ιδίου Δικαστηρίου, με την οποία σύστησε 
κοινωφελές ίδρυμα με την επωνυμία "ΦΛΑΜΠΟΥΡΕΙΟ 
ΚΛΗΡΟΔΟΤΗΜΑ ΒΟΡΕΙΟΥ ΕΛΛΑΔΟΣ" και με έδρα την 
πόλη της Θεσσαλονίκης. 

2. Την αριθ. 2949/1991 απόφαση του Εφετείου Αθηνών. 

3. Τις διατάξεις των άρθρων: α) 95 και 98 του Α.Ν. 
2039/1939, β) 101 και 119 του Εισαγωγικού Νόμου του 
Αστικού Κώδικα και γ) 108 και 110 του Αστικού Κώδικα. 

4. Την από 3-4-2001 γνωμοδότηση του Συμβουλίου 
Εθνικών Κληροδοτημάτων. 

5. Την αριθ. 1100383/1330/Α0006/31-10-2001 κοινή 
απόφαση του Πρωθυπουργού και του Υπουργού Οικονο¬ 
μικών με την οποία ανατέθηκαν αρμοδιότητες στους Υφυ¬ 
πουργούς Οικονομικών (ΦΕΚ 1485 τ.Β’). 

Με πρόταση του Υπουργού Εθνικής Παιδείας και θρη¬ 
σκευμάτων και του Υφυπουργού Οικονομικών, αποφασί¬ 
ζουμε: 

ΑΡΘΡΟ μόνο 

1. Εγκρίνουμε τη σύσταση του κοινωφελούς ιδρύματος 
με την επωνυμία: "ΦΛΑΜΠΟΥΡΕΙΟ ΚΛΗΡΟΔΟΤΗΜΑ ΒΟ¬ 
ΡΕΙΟΥ ΕΛΛΑΔΟΣ", η οποία έγινε από τον Αθανάσιο Μπρόϊ- 
κο του Ιωάννη με την από 5-8-1972 ιδιόγραφη διαθήκη του 
η οποία δημοσιεύθηκε με το αριθ.33/10-1-1973 πρακτικό 
του Μονομελούς Πρωτοδικείου Θεσσαλονίκης και κηρύ¬ 
χθηκε κυρία με την αριθ.98/24-1-1973 απόφαση του ιδίου 
Δικαστηρίου και ερμηνεύθηκε με την αριθ.2949/1991 
απόφαση του Εφετείου Αθηνών. 

Το ίδρυμα τούτο αποτελεί νομικό πρόσωπο ιδιωτικού δι¬ 
καίου, υπάγεται στην εποπτεία και τον έλεγχο των Υπουρ¬ 
γών Οικονομικών και Εθνικής Παιδείας και Θρησκευμά¬ 
των και διέπεται από τις διατάξεις της ανωτέρω συστατι¬ 
κής του πράξης, του παρακάτω οργανισμού, του Α.Ν. 
2039/1939 και των διαταγμάτων που εκδόθηκαν ή θα εκ- 
δοθούν, σε εκτέλεση του νόμου τούτου. 

2. Κυρώνουμε τον οργανισμό διοίκησης και διαχείρισης 
του ιδρύματος τούτου, που αποτελείται από δεκατέσσε¬ 
ρα (14) άρθρα και καταχωρίζεται παρακάτω: 

ΟΡΓΑΝΙΣΜΟΣ 

Διοίκησης και διαχείρισης του κοινωφελούς ιδρύματος 
με την επωνυμία "ΦΛΑΜΠΟΥΡΕΙΟ ΚΛΗΡΟΔΟΤΗΜΑ ΒΟ¬ 
ΡΕΙΟΥ ΕΛΛΑΔΟΣ". 

Άρθρο 1 

Μορφή - Επωνυμία - Έδρα - Σφραγίδα 

1. Το κοινωφελές ίδρυμα με την επωνυμία "ΦΛΑΜΠΟΥ- 
ΡΕΙΟ ΚΛΗΡΟΔΟΤΗΜΑ ΒΟΡΕΙΟΥ ΕΛΛΑΔΟΣ" που συστήθη- 
κε από τον Αθανάσιο Μπρόϊκο του Ιωάννη με την από 5-8- 
1972 ιδιόγραφη διαθήκη του η οποία δημοσιεύθηκε με το 
αριθ.33/10-1-1973 πρακτικό του Μονομελούς Πρωτοδικεί¬ 
ου Θεσσαλονίκης και κηρύχθηκε κυρία με την αριθ. 98/24- 
1-1973 απόφαση του ιδίου Δικαστηρίου και ερμηνεύθηκε 
με την αριθ.2949/1991 απόφαση του Εφετείου Αθηνών 
αποτελεί νομικό πρόσωπο ιδιωτικού δικαίου και διέπεται 
από τις διατάξεις της ανωτέρω συστατικής πράξης, του 
παρόντος οργανισμού, του Α.Ν. 2039/ 1939, όπως κάθε 
φορά ισχύει ο νόμος αυτός και των διαταγμάτων που εκ- 
δόθηκαν ή θα εκδοθούν σε εκτέλεση του νόμου τούτου. 

2. Έδρα του ιδρύματος είναι η πόλη της Θεσσαλονίκης. 

3. Η σφραγίδα του ιδρύματος είναι στρογγυλή και ανα¬ 
γράφει περιμετρικά μέσα σε πλαίσιο, την επωνυμία του 
ιδρύματος και στο μέσον αυτής την έδρα και το έτος 
έγκρισης της σύστασής του. 

Άρθρο 2 
Σκοπός 

Σκοπός του ιδρύματος είναι: η χορήγηση υποτροφιών 
σε οικονομικά αδύνατους νέους και νέες που γεννήθηκαν, 
κατά πρώτον στο Δημοτικό Διαμέρισμα Φλαμπούρου στη 
συνέχεια στην Κοινότητα Λεχόβου και στο Δημοτικό Δια¬ 
μέρισμα Δροσοπηγής Ν.Φλωρίνης και τέλος στην πόλη 
της Θεσσαλονίκης, για να σπουδάσουν στα Ανώτατα Εκ¬ 
παιδευτικά Ιδρύματα. 

Άρθρο 3 

Περιουσία - Πόροι 

1. Περιουσία του ιδρύματος αποτελεί το ποσό των 
εβδομήντα οκτώ εκατομμυρίων οκτακόσιων ενενήντα 
τριών χιλιάδων επτακοσίων ενενήντα "78.893.790" δρχ., 
πλέον τόκων, ήτοι € "231.529,83". 

Πόροι του ιδρύματος είναι: 

α) Τα εισοδήματα από την εκμετάλλευση των περιου¬ 
σιακών στοιχείων. 

β) Οι τόκοι από τις καταθέσεις του σε Τράπεζες ή άλ¬ 
λους Πιστωτικούς Οργανισμούς. 

γ) Οι χρηματικές παροχές ή επιχορηγήσεις, καθώς και 
οι κληρονομιές, κληροδοσίες και δωρεές, οποιουδήποτε 
φυσικού ή νομικού προσώπου, προς αυτό. 

Άρθρο 4 

Διοίκηση 

1. Το ίδρυμα διοικείται από εξαμελές Διοικητικό Συμ¬ 
βούλιο που αποτελείται από: 

1) Τον εκάστοτε Πρύτανη του Αριστοτελείου Πανεπι¬ 
στημίου Θεσσαλονίκης 

2) Τον εκάστοτε Μητροπολίτη Θεσσαλονίκης 

3) Τον εκάστοτε Νομάρχη Θεσσαλονίκης 

4-5)Δύο Καθηγητές του Αριστοτελείου Πανεπιστημίου 
Θεσσαλονίκης 

6)Τον εκάστοτε Πρόεδρο του τοπικού συμβουλίου του 
Δημοτικού Διαμερίσματος Φλαμπούρου. 

2. Τα μέλη του Διοικητικού Συμβουλίου ορίζουν με πρά¬ 
ξη τους, έπειτα από ψηφοφορία, τον Πρόεδρο, τον Αντι¬ 
πρόεδρο, το Γραμματέα και τον Ταμία. 

3. Σε περίπτωση αποποίησης, παραίτησης, έκπτωσης, 


ανικανότητας, θανάτου ή αντικατάστασης, για οποιοδή- 
ποτε λόγο, κάποιου από τα μέλη του Διοικητικού Συμβου¬ 
λίου, η κενή θέση συμπληρώνεται με απόφαση των υπο¬ 
λοίπων μελών, σύμφωνα με τις διατάξεις της συστατικής 
πράξης και του άρθρου 99 του Α.Ν.2039/1939. 

4. Το Διοικητικό Συμβούλιο συνεδριάζει τακτικά κάθε 
μήνα και εκτάκτως όποτε το ζητήσει ο Πρόεδρος ή τρία 
από τα μέλη του, με γραπτή αίτησή τους προς τον Πρόε¬ 
δρο, πάντοτε όμως έπειτα από πρόσκληση του Προέ¬ 
δρου. 

5. Το Διοικητικό Συμβούλιο βρίσκεται σε απαρτία, όταν 
τα παρόντα μέλη είναι περισσότερα από τα απόντα. Με¬ 
ταξύ των παρόντων πρέπει, υποχρεωτικά, να είναι και ο 
Πρόεδρος ή ο νόμιμος αναπληρωτής του. 

6. Οι αποφάσεις του Διοικητικού Συμβουλίου λαμβάνο- 
νται με πλειοψηφία των παρόντων μελών και σε περίπτω¬ 
ση ισοψηφίας υπερισχύει η γνώμη με την οποία συντάσ- 
σεται ο Πρόεδρος. 

7. Σε περίπτωση που κάποιο μέλος του Διοικητικού Συμ¬ 
βουλίου απουσιάζει αδικαιολόγητα από τρεις συνεχείς 
συνεδριάσεις, θεωρείται ότι έχει παραιτηθεί και η κενή θέ¬ 
ση αυτού συμπληρώνεται κατά τα οριζόμενα στην παρ.3 
του παρόντος άρθρου. 

8. Σε κάθε συνεδρίαση του Διοικητικού Συμβουλίου τη¬ 
ρούνται πρακτικά, στα οποία καταχωρούνται όλες οι απο¬ 
φάσεις που λαμβάνονται από αυτό, καθώς και η γνώμη 
των μελών που τυχόν διαφωνούν. 

Τα πρακτικά υπογράφονται από όλα τα μέλη που μετέ¬ 
χουν στη συνεδρίαση. 

9. Τα μέλη του Διοικητικού Συμβουλίου προσφέρουντις 
υπηρεσίες τους χωρίς αμοιβή. Δικαιούνται, όμως, οδοι¬ 
πορικών ή άλλων εξόδων που δαπάνησαν για την εκτέλε¬ 
ση υπηρεσίας του ιδρύματος, εφόσον έγιναν έπειτα από 
ειδική εντολή του Διοικητικού Συμβουλίου και αποδει- 
κνύεται ότι πραγματοποιήθηκαν νόμιμα. 

Άρθρο 5 

Αρμοδιότητες Διοικητικού Συμβουλίου 

1. Το Διοικητικό Συμβούλιο διοικεί και διαχειρίζεται την 
περιουσία του ιδρύματος και, γενικώς, αποφασίζει για κά¬ 
θε θέμα που αφορά τη διοίκηση και τη λειτουργία του, τη 
διάθεση των πόρων αυτού, καθώς και για κάθε ενέργεια 
που σχετίζεται με την εκπλήρωση του σκοπού του, πά¬ 
ντοτε όμως σύμφωνα με τις διατάξεις της συστατικής 
πράξης, του παρόντος οργανισμού του Α.Ν.2039/1939 
και των διαταγμάτων που εκδόθηκαν ή θα εκδοθούν σε 
εκτέλεση του νόμου τούτου, καθώς και των λοιπών σχετι¬ 
κών νόμων και διαταγμάτων. 

2. Το Διοικητικό Συμβούλιο ειδικότερα: 

α) Καταρτίζει, ψηφίζει και υποβάλλει κάθε χρόνο για 
έγκριση, στην αρμόδια από το νόμο Αρχή, τον προϋπολο¬ 
γισμό και απολογισμό του ιδρύματος, σύμφωνα με τις 
διατάξεις των άρθρων 101 και 102 του Α.Ν.2039/1939 και 
του από 20-12-1939 βασιλικού διατάγματος (ΦΕΚ 552, τ. 
Α’). Μαζί με τον απολογισμό, καταρτίζει, ψηφίζει και υπο¬ 
βάλλει και το γενικό ισολογισμό του ενεργητικού και του 
παθητικού του ιδρύματος. 

β) Αποφασίζει την πρόσληψη του αναγκαίου προσωπι¬ 
κού του ιδρύματος, με την προϋπόθεση όμως ότι υπάρχει 
αντίστοιχη πίστωση στον εγκεκριμένο προϋπολογισμό 
του. Προσδιορίζει τα δικαιώματα, τις υποχρεώσεις και τα 
ειδικότερα καθήκοντα του παραπάνω προσωπικού, κα- 

θώς και την αμοιβή του, σύμφωνα με τους όρους των συλ¬ 
λογικών συμβάσεων εργασίας και τις διατάξεις γενικότε¬ 
ρα της εργατικής νομοθεσίας. 

γ) Αποφασίζει για κάθε θέμα που έχει σχέση με την εύ¬ 
ρυθμη λειτουργία των υπηρεσιών του ιδρύματος. 

δ) Αποφασίζει για την αποδοχή ή αποποίηση κληρονο¬ 
μιών, κληροδοσιών και δωρεών, καθώς και για την ανακή¬ 
ρυξη ευεργετών και δωρητών του ιδρύματος. 

Άρθρο 6 

Αρμοδιότητες Προέδρου 

1. Ο Πρόεδρος του Διοικητικού Συμβουλίου του ιδρύ¬ 
ματος: 

α) Εκπροσωπεί τούτο στα Δικαστήρια, στις Αρχές, κα¬ 
θώς και στις σχέσεις του με κάθε τρίτο, αυτοπροσώπως ή 
με πρόσωπο που ορίζεται απ’αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσειτην έναρξη καιλήξη αυ¬ 
τών και διευθύνει τις συζητήσεις. Οι προσκλήσεις για συ¬ 
νεδρίαση στέλνονται στα μέλη του Διοικητικού Συμβουλί¬ 
ου τουλάχιστον τρεις (3) μέρες πριν από τη συνεδρίαση. 

γ) Καταρτίζει, βοηθούμενος από το Γραμματέα, την 
ημερήσια διάταξη των θεμάτων που θα συζητηθούν, την 
οποία και υπογράφει. Θέμα που δεν περιλαμβάνεται σ’αυ- 
τήν δενσυζητείται, εκτός αν πρόκειται για επείγουσα υπό¬ 
θεση και συμφωνήσει γι’αυτό η πλειοψηφία των παρό¬ 
ντων μελώντου Διοικητικού Συμβουλίου. 

δ) Εισηγείται στο Διοικητικό Συμβούλιο τα θέματα της 
συζήτησης. Μπορεί όμως, όποτε κρίνει σκόπιμο, να ανα¬ 
θέτει την εισήγηση διαφόρων θεμάτων σε άλλο μέλος του 
Διοικητικού Συμβουλίου. 

ε) Αλληλογραφεί με τις Αρχές και υπογράφει όλα τα έγ¬ 
γραφα του ιδρύματος προς τρίτους. 

στ) Εκδίδει τα εντάλματα πληρωμής για κάθε δαπάνη 
που προβλέπεται στον εγκεκριμένο προϋπολογισμό. 

ζ) Ασκεί εποπτεία και έλεγχο στο προσωπικό του ιδρύ¬ 
ματος, εκτελεί τις αποφάσεις του Διοικητικού Συμβουλί¬ 
ου και ενεργεί σύμφωνα με τις ειδικές εξουσιοδοτήσεις 
και εντολές αυτού. 

2. Τον Πρόεδρο, όταν απουσιάζει ή κωλύεται, αναπλη¬ 
ρώνει ο Αντιπρόεδρος και σε περίπτωση απουσίας ή κω¬ 
λύματος τούτου, άλλο μέλοςτου Διοικητικού Συμβουλίου 
που ορίζεται με απόφαση αυτού. 

Άρθρο 7 

Αρμοδιότητες Γ ραμματέα 

1. Ο Γραμματέας του ιδρύματος: 

α) Συνυπογράφει με τον Πρόεδρο κάθε έγγραφο του 
ιδρύματος προς τρίτους 

β) Φροντίζει για τη σύνταξη των πρακτικών του Διοικητι¬ 
κού Συμβουλίου. 

γ) Διεκπεραιώνει την αλληλογραφία 
δ) Φυλάττει τα έγγραφα, τα βιβλία (εκτός από τα διαχει¬ 
ριστικά) και τη σφραγίδα του ιδρύματος καιευθύνεταιγια 
την καταστροφή ή την απώλεια τούτων. 

2. Ο Γ ραμματέας μπορεί, εφόσον κρίνεται αιτιολογημέ¬ 
να απαραίτητο από το Διοικητικό Συμβούλιο (λόγω ειδι¬ 
κών συνθηκών), να βοηθείται από υπάλληλο του ιδρύμα¬ 
τος, την ευθύνη όμως για τις ενέργειες τούτου φέρει πά¬ 
ντοτε ο ίδιος. 

3. Το Γ ραμματέα, όταν απουσιάζει ή κωλύεται, αναπλη¬ 


ρώνει άλλο μέλοςτου Διοικητικού Συμβουλίου που ορίζε¬ 
ται με απόφαση αυτού. 

Άρθρο 8 

Αρμοδιότητες Ταμία 

1. Ο Ταμίας του ιδρύματος: 

α) Εισπράττει όλα τα έσοδα τούτου, εκδίδοντας και 
υπογράφοντας σχετικές αριθμημένες διπλότυπες απο¬ 
δείξεις. 

β) Καταθέτει τα έσοδα του ιδρύματος, σε ένα από τα πι¬ 
στωτικά ιδρύματα που ορίζονται στο άρθρο 73 του 
Α.Ν.2039/1939, έχοντας την ευχέρεια να παρακρατεί από 
αυτά ένα μικρό ποσό που είναι αναγκαίο για την πληρωμή 
έκτακτων και επειγουσών δαπανών του ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

γ) Εκτελεί κάθε πληρωμή, ύστερα από έγγραφη εντολή 
του Προέδρου ή του νόμιμου αναπληρωτή του. 

δ) Τηρεί και φυλάττει τα διαχειριστικά βιβλία και στοι¬ 
χεία του ιδρύματος. 

ε) Φροντίζει για την έγκαιρη κατάρτιση και υποβολή στο 
Διοικητικό Συμβούλιο των σχεδίων προϋπολογισμού, 
απολογισμού και ισολογισμού του ιδρύματος. 

2. Τον Ταμία, όταν απουσιάζει ή κωλύεται, αναπληρώνει 
άλλο μέλος του Διοικητικού Συμβουλίου που ορίζεται με 
απόφαση αυτού. 

Άρθρο 9 

Επιλογή και ανακήρυξη υποτρόφων. 

1. Δικαίωμα υποτροφίας έχουν οι οικονομικά αδύνατοι 
νέοι και νέες που γεννήθηκαν κατά πρώτον στο Δημοτικό 
Διαμέρισμα Φλαμπούρου στη συνέχεια στην Κοινότητα 
Λεχόβου και στο Δημοτικό Διαμέρισμα Δροσοπηγή 
Ν.Φλωρίνης και τέλος στη πόλη της Θεσσαλονίκης για να 
σπουδάσουν στα Ανώτατα Εκπαιδευτικά Ιδρύματα. 

2. Οι υποψήφιοι θα πρέπει να διαθέτουν χρηστό ήθος 
και άριστη διαγωγή. 

3. Η επιλογή και ανακήρυξη των υποτρόφων γίνεται χω¬ 
ρίς διαγωνισμό, σύμφωνα μετις διατάξειςτης συστατικής 
πράξης του ιδρύματος, του παρόντος οργανισμού, του 
Α.Ν.2039/1939 καιτου από 18-8-1941 Καν.Δ/τος (ΦΕΚ286 
Α'). 

Άρθρο 10 

Χορήγηση υποτροφιών. 

1. Το ποσό της μηνιαίας υποτροφίας κάθε υποτρόφου 
καθορίζεται με απόφαση του Διοικητικού Συμβουλίου, 
ανάλογα με το ύψος των καθαρών εσόδωντου ιδρύματος 
και τον αριθμό των υποτρόφων, πάντοτε όμως μέσα στα 
όρια που ορίζονται από τις διατάξειςτης συστατικής πρά¬ 
ξης του ιδρύματος, του άρθρου 54του Α.Ν.2039/1939 και 
του άρθρου 28 του από 18-8-1941 σχετικού Καν.Δ/τος. 

2. Οι υποτροφίες καταβάλλονται στους δικαιούχους 
σύμφωνα μετις διατάξεις των άρθρων 24,26,27 και 28 του 
από 18-8-1941 Καν.Δ/τος (ΦΕΚ286 Α’). 

3. Η χορήγηση της υποτροφίας διακόπτεται όταν συ¬ 
ντρέχουν οι προϋποθέσεις που ορίζονται από τις διατά¬ 
ξεις της συστατικής πράξης του ιδρύματος και του άρ¬ 
θρου 29 του παραπάνω Κανονιστικού Διατάγματος, οι 
οποίες διαπιστώνονται με πράξη του Διοικητικού Συμ¬ 
βουλίου του ιδρύματος, που έχει υποχρέωση να παρακο¬ 
λουθεί την όλη πορεία των σπουδών των υποτρόφων και 

να αξιώνει απ’ αυτούς την υποβολή, κάθε έτος, αποδει¬ 
κτικών στοιχείων της επίδοσής τους. 

Άρθρο 11 

Οικονομική διαχείριση 

1. Η οικονομική διαχείριση του ιδρύματος περιλαμβάνει 
ετήσια περίοδο, η οποία αρχίζει την 1η Ιανουάριου και λή¬ 
γει την 31η Δεκεμβρίου του ίδιου έτους. 

Κατ’εξαίρεση, η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβέρ¬ 
νησης του σχετικού Προεδρικού Διατάγματος έγκρισης 
της σύστασης του ιδρύματος, η οποία μπορεί να παρατα- 
θεί μέχρι την 31η Δεκεμβρίου του επόμενου ημερολογια¬ 
κού έτους, με απόφαση του Διοικητικού Συμβουλίου που 
λαμβάνεται στην πρώτη συνεδρίασή του. 

2. Η οικονομική διαχείριση γίνεται με βάση προϋπολογι¬ 
σμό και απολογισμό εσόδων και εξόδων, που καταρτίζο¬ 
νται σύμφωνα με τις διατάξεις των άρθρων 101 και 102 
του Α.Ν.2039/1939 και του από 20-12-1939 σχετικού βα¬ 
σιλικού διατάγματος (ΦΕΚ552, τ. Α’). 

Άρθρο 12 
Βιβλία και στοιχεία 

1. Το ίδρυμα τηρεί υποχρεωτικά τα ακόλουθα βιβλία και 
στοιχεία: 

α)Βιβλίο πρωτοκόλλου αλληλογραφίας 

β) Βιβλίο πρακτικών συνεδριάσεων του Διοικητικού Συμ¬ 
βουλίου 

γ)Βιβλίο λογιστικής παρακολούθησης, στο οποίο κατα- 
χωρούνται με χρονολογική σειρά και με λογιστική τάξη, 
όλα τα έσοδα και έξοδα του ιδρύματος που πραγματο¬ 
ποιούνται στη διάρκεια της χρήσης. 

δ)Βιβλίο-μητρώο, στο οποίο καταχωρούνται τα ονόμα¬ 
τα των υποτρόφων, η σχολή που φοιτούν, ο χρόνος και το 
ποσό της υποτροφίας κάθε υποτρόφου και τα λοιπά στοι¬ 
χεία, τα οποία ορίζονται από τις διατάξεις του άρθρου 34 
του από 18-8-1941 κανονιστικού διατάγματος. 

ε)Στελέχη αριθμημένων διπλοτύπων αποδείξεων εί¬ 
σπραξης και ενταλμάτων πληρωμής, θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του ιδρύματος και της εκτέλεσης των σκοπών του. 

Άρθρο 13 

Τροποποίηση Οργανισμού 

Ο Οργανισμός του ιδρύματος μπορεί να τροποποιηθεί 
ή να συμπληρωθεί με προεδρικό διάταγμα, σύμφωνα με 
τις διατάξεις των άρθρων 98 του Α.Ν.2039/1939 και 110 
και 119 του Αστικού Κώδικα, ύστερα από πρόταση του Δι¬ 
οικητικού Συμβουλίου αυτού. 

Άρθρο 14 

Διάλυση του ιδρύματος - Τύχη περιουσίας αυτού 

1. Το ίδρυμα διαλύεται όταν και όπως ο νόμος ορίζει. 

2. Σε περίπτωση διάλυσης του ιδρύματος για οποιονδή- 
ποτελόγο, η περιουσία του περιέρχεται στο Αριστοτέλειο 
Πανεπιστήμιο Θεσσαλονίκης ως κεφάλαιο αυτοτελούς 
διαχείριση για την εκτέλεση του ιδίου σκοπού. 

Στον Υπουργό Εθνικής Παιδείας και Θρησκευμάτων και 


στον Υφυπουργό Οικονομικών αναθέτουμε τη δημοσίευ¬ 
ση και εκτέλεση του παρόντος διατάγματος. 

Αθήνα,15 Ιανουάριου 2002 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Δ.ΣΤΕΦΑΝΟΠΟΥΛΟΣ 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΑΠ.ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

-♦- 

ΑΠΟΦΑΣΕΙ Σ 

Αριθ. 2/3369/0022 (2) 

Καθιέρωση υπερωριακής εργασίας για έναν (1) οδηγό 
που υπηρετεί με απόσπαση στην Ανεξάρτητη Διοικητι¬ 
κή Αρχή «Συνήγορος του Πολίτη». 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ -ΕΣΩΤΕΡΙΚΩΝ, 

ΔΗΜΟΣΙΑΣ ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

Έχοντας υπόψη : 

1. Τις διατάξεις του άρθρου 18 του Ν.2470/97 (ΦΕΚ 
40/τ.Α/21.3.1997) «Αναμόρφωση μισθολογίου προσωπι¬ 
κού της Δημόσιας Διοίκησης και άλλες συναφείς διατά¬ 
ξεις», όπως αντικαταστάθηκε με το άρθρο 15 του 
Ν.2592/98 (ΦΕΚ 57/ΤΑ/18.3.1998). 

2. Το Ν.2477/1997 (ΦΕΚ 59/Α/18.4.1997) «Συνήγορος 
του Πολίτη και Σώμα Επιθεωρητών-Ελεγκτών Δημόσιας 
Διοίκησης», όπως συμπληρώθηκε με το άρθρο 8 του 
Ν.2623/98 (ΦΕΚ 139/Α/25.6.98). 

3. Την υπ’ αριθμ.2/74260/0004/15.10.1999 (ΦΕΚ 
1925/Β799) κοινή υπουργική απόφαση περί μεταβίβασης 
εξουσίας υπογραφής σύμφωνα με το άρθρο 7 παρ.1 του 
Ν. 1943/91. 

4. Την υπ’ αριθμ.2/37190/0026/21.6.2001 (ΦΕΚ 915/Β7 
17.7.01) απόφαση του Υπουργού Οικονομικών «Δικαιολο- 
γητικά πληρωμής αποζημίωσης για υπερωριακή εργα¬ 
σία». 

5. Την με αριθ.πρωτ. 2022941/2297/0022/7.4.1998 
εγκύκλιο του Γενικού Λογιστηρίου του Κράτους και 
2/8803/0022/8.2.99 όμοια. 

6. Την υπηρεσιακή ανάγκη να προσφέρει τις υπηρεσίες 
του και πέρα από τις ώρες υποχρεωτικής εργασίας, κα¬ 
θώς και κατά τις νυκτερινές ώρες και εξαιρέσιμες ημέρες, 
ο αποσπασμένος οδηγός στην Ανεξάρτητη Διοικητική Αρ¬ 
χή «Συνήγορος του Πολίτη». 

7. Το γεγονός ότι για την αντιμετώπιση των αναγκών θα 
προκληθεί δαπάνη ποσών 1.400 Ευρώ και 3.350 Ευρώ 
που θα καλυφθούν από τις πιστώσεις του Φ.07.610 και 
ΚΑΕ 0511 και 0512 αντίστοιχα, αποφασίζουμε: 

1. Διαπιστώνουμε την άλως εξαιρετική άμεση υπηρε¬ 
σιακή ανάγκη για προσφορά εργασίας πέραν του κανονι¬ 
κού ωραρίου και κατά τις νυχτερινές και εξαιρέσιμες ημέ¬ 
ρες από το προσωπικό που αναφέρεται στην παρ.6 του 
ανωτέρω σκεπτικού της παρούσας απόφασης. 

2. Εγκρίνουμε να εργάζονται υπερωριακά από 1.1.2002 
έως 31.12.2002 με την προβλεπόμενη από το νόμο αμοιβή, 
ένας (1) υπάλληλος του κλάδου ΔΕ Τεχνικού με ειδικότητα 
οδηγού αυτοκινήτων, που υπηρετεί με απόσπαση στην 
Ανεξάρτητη Αρχή «Συνήγορος του Πολίτη» και μέχρι (90) 

ώρεςτο μήνα, οι οποίες διαχωρίζονται σε 40 ημερήσιες, 30 
νυκτερινές και 20 ώρες για Κυριακή και εξαιρέσιμη ημέρα. 
Η απόφαση αυτή ισχύει από 1.1.2002. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2002 

Οι Γ ενικοί Γ ραμματείς 

Δημ. Διοίκησης Υπουργείου 
Δημοσιονομικής Πολιτικής Εσωτερικών, Δημ. Διοίκησης 
Υπουργείου Οικονομικών και Αποκέντρωσης 

ΙΩΑΝ. ΚΟΥΣΟΥΛΑΚΟΣ ΓΕΩΡ. ΝΙΚΗΤΙΑΔΗΣ 

-♦- 

Αριθ. 2/73279/0022 (3) 

Καθορισμός αποζημίωσης του προέδρου και των μελών 
της επιτροπής για τη μελέτη και τον προσδιορισμό του 
αριθμού και των σημείων εγκατάστασης εικονολη¬ 
πτών στο Νομό Αττικής για τις ανάγκες της Ελληνικής 
Αστυνομίας. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΔΗΜΟΣΙΑΣ ΤΑΞΗΣ 

Έχοντας υπόψη: 

1. Τις διατάξεις: 

α. Του άρθρου 40 του Ν. 849/1978 (Α'-232), όπως αυτό 
συμπληρώθηκε με το άρθρο 8του Ν. 2129/1993 (Α'-57). 

β. Του άρθρου 3 του Ν.1256/1982 (Α'-65), όπως αυτό 
αντικαταστάθηκε μετο άρθρο 15του Ν.2703/1999 (Α'-72) 
«Αναπροσαρμογή συντάξεων συνταξιούχων μελών 
Δ.Ε.Π. των Α.Ε.Ι., Ε.Π. των Τ.Ε.Ι., γιατρών Ε.Σ.Υ. και δι¬ 
πλωματικών υπαλλήλων, ρύθμιση συνταξιοδοτικών θεμά¬ 
των και άλλες διατάξεις» 

γ. Του Ν.1481/1984 (Α'-152) «Οργανισμός Υπουργείου 
Δημόσιας Τάξης». 

δ. Του άρθρου 29Ατου Ν. 1558/1985 (Α' -137) «Κυβέρ¬ 
νηση και Κυβερνητικά Όργανα», το οποίο προστέθηκε με 
το άρθρο 27 του Ν.2081/1992 (Α'-154) και τροποποιήθηκε 
μετο άρθρο 1 παρ. 2εδ. α'του Ν.2469/1997 (Α'-38) 
ε. Του Ν. 1599/1986 (Α'- 75) «Σχέσεις κράτους - πολίτη» 
στ. Του άρθρου 22παρ. 3του Ν.2362/1995 (Α'-247) «πε¬ 
ρί Δημοσίου Λογιστικού Ελέγχου των Δαπανών του Κρά¬ 
τους και άλλες διατάξεις» 
ζ. Του άρθρου 5παρ. 2του Ν. 2452/1996. 
η. Του άρθρου 19του Ν. 2470/1997 (Α'-40) «Αναμόρφω¬ 
ση μισθολογίου προσωπικού της Δημόσιας Διοίκησης και 
άλλες συναφείς διατάξεις» 

θ. Του Ν. 2690/1999 (Α'-45) «Κύρωση του Κώδικα Διοι¬ 
κητικής Διαδικασίας και άλλες διατάξεις». 

ι. Του Ν.2800/2000 (Α' - 41) «Αναδιάρθρωση Υπηρεσιών 
Υπουργείου Δημόσιας Τάξης, σύσταση Αρχηγείου Ελλη¬ 
νικής Αστυνομίας και άλλες διατάξεις» . 

ια. Του άρθρου 5 του Ν. 2833/2000 «Θέματα προετοι¬ 
μασίας των Ολυμπιακών Αγώνων 2004 και άλλες διατά¬ 
ξεις» (Α'-150). 

ιβ. Του Π.Δ. 394/1996 (Α'266) Άρθρο 38 «Κανονισμός 
Προμηθειών Δημοσίου». 

Ιγ. Τις διατάξεις του Π.Δ. 346/1998 (Ά-230) «Προσαρ¬ 
μογή της Ελληνικής Νομοθεσίας, για τις δημόσιες συμ¬ 
βάσεις υπηρεσιών προς τις διατάξεις της οδηγίας 
92/50/ΕΟΚτου συμβουλίου της 18ης Ιουλίου 1992», όπως 
τροποποιήθηκε μετο Π.Δ. 18/2000 (Α'-15). 


ιδ. Του Π.Δ. 63/2001 «Οργάνωση και λειτουργία της Δι¬ 
εύθυνσης Ασφάλειας Ολυμπιακών Αγώνων» (Α' - 54). 

ιε. Του Π.Δ. 14/2001 (Ά-12) «Οργάνωση Υπηρεσιών Ελ¬ 
ληνικής Αστυνομίας» 

2. Την υπ' αριθ. 2/74260/0004/15.10.99 (Φ.Ε.Κ. 1925/ 
Β'/25.10.99) Κ.Υ.Α. με θέμα «Μεταβίβαση εξουσίας υπο¬ 
γραφής σύμφωνα μετο άρθρο 7παρ. 1 του Ν. 1943/91». 

3. Το υπ'αριθ. 208494/10443/004 από 281.12.95 έγγρα¬ 
φο του Υπουργείου Οικονομικών/Γ.Λ.Κ. "Σύμπραξη 
Υπουργού Οικονομικών στην έκδοση Κανονιστικών Πρά¬ 
ξεων” . 

4. Την υπ'αριθ. 2030771/4262/0022 από 24.4.1997 εγκύ¬ 
κλιο του Υπουργείου Οικονομικών/Γ.Λ. Κράτους "Εφαρ¬ 
μογή των διατάξεων του Ν. 2470/1997” . 

5. Την υπ'αριθ. 2004-10/42/1-ιγ από 12.9.2001 απόφαση 
Υπουργού Δημόσιας Τάξης «Συγκρότηση επιτροπής για 
τη μελέτη και τον προσδιορισμό του αριθμού και των ση¬ 
μείων εγκατάστασης εικονοληπτών στον Ν. Αττικής για 
τις ανάγκες της Ελληνικής Αστυνομίας». 

6. Το γεγονός ότι το συσταθέν συλλογικό όργανο: 

α. Είναι προσωρινού χαρακτήρα, διάρκειας 2,5 μηνών 
και η σύνθεσή του δεν είναι αμιγής . 

β. Επείγει η ολοκλήρωση του έργου του και 

γ.Δύναται ναλειτουργήσει και εκτός τωνχώρωντου Αρ¬ 
χηγείου της Ελληνικής Αστυνομίας, καθώς και εκτός του 
κανονικού ωραρίου εργασίας των υπαλλήλων. 

7. Το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του κρατικού προ¬ 
ϋπολογισμού, εξόδων ύψους 1.400.000 δρχ. περίπου ή 
4.108,58, Ευρώ για το τρέχον έτος, η οποία θα αντιμετω- 
πισθεί από τις πιστώσεις του Κ.Α.Ε. 0534 του εκτελούμε- 
νου Π/Υ εξόδων Ε.Φ. 43-690 «Δαπάνες προετοιμασίας και 
διεξαγωγής Ολυμπιακών Αγώνων» και σε περίπτωση αδυ¬ 
ναμίας, από το σύνολο των πιστώσεων αυτού, αποφασί¬ 
ζουμε: 

1. Καθορίζουμε την αποζημίωση του Προέδρου, των με¬ 
λών της επιτροπής για τη μελέτη και τον προσδιορισμό 
του αριθμού και των σημείων εγκατάστασης εικονολη¬ 
πτών στον Ν. Αττικής για τις ανάγκες της Ελληνικής Αστυ¬ 
νομίας. 

α. Του Προέδρου, σε πενήντα χιλιάδες (50.000) δρχ. το 
μήνα, ή 146,74 ΕΥΡΩ. 

β. Των υπολοίπων μελών, σε τριάντα χιλιάδες (30.000) 
δρχ. το μήνα στον καθένα ή 88,04 ΕΥΡΩ. 

2. Τα παραπάνω ποσά μηνιαίας αποζημίωσης του Προ¬ 
έδρου, των μελών και του Γραμματέα της Ομάδας, ισχύ¬ 
ουν υπό τον όρο συμμετοχής τους σε τέσσερις (4) τουλά¬ 
χιστον συνεδριάσεις τον μήνα. Επί συμμετοχής τους σε 
τρεις (3) συνεδριάσεις, καταβάλλονται τα 3/4 της παρα¬ 
πάνω αποζημίωσης, επί συμμετοχής τους σε δύο (2) συ¬ 
νεδριάσεις, καταβάλλεται το 1/2 της παραπάνω αποζη¬ 
μίωσης, επί συμμετοχής τους σε μία (1) συνεδρίαση κα¬ 
ταβάλλεται το 1/4 της παραπάνω αποζημίωσης και σε 
περίπτωση μη συμμετοχής τους σε συνεδρίαση ουδεμία 
αποζημίωση καταβάλλεται. 

3. Εφόσον, κωλυομένων του Προέδρου και των τακτι¬ 
κών μελών της επιτροπής, συμμετέχουν στο συλλογικό 
όργανο τα αναπληρωματικά μέλη, η μηνιαία αποζημίωση 
αυτών θα είναι ανάλογη των ημερών συνεδρίασης που 
αντικατέστησαν τα τακτικά μέλη. Σε κάθε όμως περίπτω¬ 
ση το ποσό που καταβάλλεται στο τακτικό και το αναπλη¬ 
ρωματικό, δεν μπορεί να υπερβαίνει το ποσό της καθορι- 
ζομένης μηνιαίας αποζημίωσης. 

4. Δεν δικαιούνται αποζημίωση τα μέλη της Ομάδας που 
είναι υπάλληλοι ή μισθωτοί του Δημοσίου, των Ν.Π.Δ.Δ. 
και των Ο.Τ.Α., εφόσον το συλλογικό όργανο συνεδριάζει 
στο χώρο των υπηρεσιών αυτών, εντός του κανονικού 
ωραρίου εργασίας τους ή σε χρόνο που καλύπτεται από 
υπερωριακή απασχόληση. 

5. Η συμμετοχή και η παροχή των υπηρεσιών από τα μέ¬ 
λη της επιτροπής καθώς και ο εκτός του ωραρίου εργα¬ 
σίας των Δημοσίων Υπηρεσιών χρόνος, θα βεβαιώνεται 
από τον Πρόεδρο της Επιτροπής. 

6. Η ως άνω κατά περίπτωση αποζημίωση, υπόκειται 
στους περιορισμούς των άρθρων 14 και 15 του Ν. 
2703/1999 (Φ.Ε.Κ. Α'-72), όπως τροποποιήθηκε με την 
παράγραφο 13 του άρθρου 11 του Ν .2954/01. 

7. Η ισχύς της παρούσας απόφασης, αρχίζει από την 
15.9.2001. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2002 
Οι Γ ενικοί Γ ραμματείς 

Δημοσιονομικής Πολιτικής Υπουργείου 

Υπουργείου Οικονομικών Δημόσιας Τάξης 

ΙΩΑΝ. ΚΟΥΣΟΥΛΑΚΟΣ ΔΗ Μ. ΕΥΣΤΑΘΙΑΔΗΣ 

-Φ- 

Αριθ. 1006482/96/Α0006 (4) 

Τροποποίηση και συμπλήρωση της 1044062/555/ 
Α0006/7-5-2001 απόφασης του Υπουργού Οικονομι¬ 
κών (όπως τροποποιήθηκε και ισχύει), περί συγκρότη¬ 
σης και ορισμού μελών της Επιτροπής διενέργειας 
προσωπικής συνέντευξης των υποψηφίων Οικονομι¬ 
κών Επιθεωρητών του Υπουργείου Οικονομικών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Τηςπαραγράφου 9του άρθρου 16 Ν. 2873/2000 «Φο¬ 
ρολογικές ελαφρύνσεις και απλουστεύσεις και άλλες δια¬ 
τάξεις». 

β) Του άρθρου 29Ατου Ν. 1558/1985, όπως προστέθη¬ 
κε με το άρθρο 27 του Ν. 2081/1992 (Α' 154) καιαντικατα- 
στάθηκεμετοάρθρο 1 παρ. 2ατου Ν. 2469/1997/ (Α'38). 

2. Την αριθμ. 1034921/397/Α0006/30.3.2001 απόφασή 
μας, περί καθορισμού των απαιτούμενωνπροϋποθέσεων, 
των κριτηρίων και των συντελεστών βαρύτητας αυτών, 
για την επιλογή των υποψηφίων Οικονομικών Επιθεωρη¬ 
τών του Υπουργείου Οικονομικών (Β' 377). 

3. Την αριθμ. 1044062/555/Α0006/7-5-2001 απόφασή 
μας, περί συγκρότησης και ορισμού μελών της Επιτροπής 
διενέργειας προσωπικής συνέντευξης των υποψηφίων Οι¬ 
κονομικών Επιθεωρητών του Υπουργείου Οικονομικών 
(Β’561), (όπως αυτή τροποποιήθηκε με τις αριθμ. 
1076411 /1002/Α0006/6-8-2001 (ΦΕΚ 1067 Β') και 1000841/ 
9/Α0006/7.1.2002 (ΦΕΚ 25 Β') όμοιες αποφάσεις μας. 

4. Το γεγονός ότι από τις διατάξεις της απόφασης αυ¬ 
τής δεν προκαλείται δαπάνη σε βάρος του Κρατικού Προ¬ 
ϋπολογισμού. 

5. Την αριθμ. 1113926/1557/Α0006/11.12.2001 απόφα¬ 
ση του Υπουργού Οικονομικών (ΦΕΚ 1703 Β'), με την 
οποία μεταβιβάσθηκε η εξουσία στο Γενικό Γραμματέα, 
στους Γενικούς Διευθυντές κ.λ.π, να υπογράφουν «Με 
εντολή Υπουργού», αποφασίζουμε: 


Α. Τροποποιούμε και συμπληρώνουμε την αριθμ. 
1044062/555/Α0006/7-5-2001 απόφασή μας, (όπως τρο¬ 
ποποιήθηκε και ισχύει), περί συγκρότησης και ορισμού 
μελώντης Επιτροπής διενέργειας προσωπικής συνέντευ¬ 
ξης των υποψηφίων Οικονομικών Επιθεωρητών του 
Υπουργείου Οικονομικών, με την προσθήκη δύο ακόμη 
μελών στη γραμματειακή υποστήριξη αυτής, ως εξής: 

« Ελένη Κεφαλληνού, υπάλληλο με βαθμό Γ', του κλά¬ 
δου ΔΕ Εφοριακών, που υπηρετεί στη Δ/νση Προσωπικού 
Δ.Ο.Υ και 

Ευδοκία Βενιζέλου, υπάλληλο με βαθμό Δ', του κλάδου 
ΠΕ Τελωνειακών, που υπηρετεί στη Δ/νση Προσωπικού 
Τελωνειακών». 

Β. Κατά τα λοιπά ισχύει η αριθμ. 1044062/555/Α0006/7- 
5-2001 απόφασή μας, όπως αυτή τροποποιήθηκε και 
ισχύει. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα,24 Ιανουάριου 2002 

Με εντολή Υπουργού 
Ο Γ εν. Δ/ντής Διοικ. Υποστήριξης 
ΝΙΚΟΣ ΣΤΑΥΡΙΑΝΑΚΗΣ 

-Φ- 

Αριθ. 30295/1016 (5) 

Συγκρότηση του Εθνικού Συμβουλίου Διαπίστευσης. 

Ο ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις: 

α. Του Ν. 1558/85 «Κυβέρνηση και Κυβερνητικά όργα¬ 
να». 

β. Του Π.Δ. 229/86 όπως τροποποιήθηκε και συμπλη¬ 
ρώθηκε από το Π.Δ. 396/88 και το Π.Δ. 169/95 (ΦΕΚ 
99/Α/95) «Σύσταση και Οργάνωση της Γ. Γ. Β.». 

γ. Του Π.Δ. 27/1.2.96 (ΦΕΚ 19/Α/96) «Συγχώνευση των 
Υπουργείων Τουρισμού, Βιομηχανίας Ενέργεια και Τε¬ 
χνολογίας και Εμπορίου στο Υπουργείο Ανάπτυξης». 

δ. Του άρθρου 7 παρ.4 του Ν.2244/94 (ΦΕΚ 168/Α/94) 
«Ρύθμιση θεμάτων ηλεκτροπαραγωγής από ανανεώσι¬ 
μες πηγές ενέργειας και από συμβατικά καύσιμα και άλ¬ 
λες διατάξεις», όπως αντικαταστάθηκε με το άρθρο 17 
παρ.2 του Ν.2308/95 (ΦΕΚ 114/Α/95) 

ε. Του Ν.2231/94 (ΦΕΚ 139/Α/31.8.94) «Σύσταση και Λει¬ 
τουργία Ελληνικού Ινστιτούτου Μετρολογίας, Εθνικού 
Συμβουλίου Διαπίστευσης και άλλες διατάξεις», όπως αυ¬ 
τός τροποποιήθηκε με το Ν.2642/98 (ΦΕΚ 216/Α/ 
17.09.98). 

στ. Την απόφαση 485/31-10-2001 (ΦΕΚ 1484/Β/ 
31-10-2001) απόφαση του Πρωθυπουργού και του 
Υπουργού Ανάπτυξης «ανάθεσης αρμοδιοτήτων στους 
Υφυπουργούς Ανάπτυξης Αλέξανδρο Καλαφάτη, Χρήστο 
Θεοδώρου καιΔημήτριο Γεωργακόπουλο» 

2. Το 27526/893/30-11 -2001 έγγραφο της Υπηρεσίας με 
το οποίο ζητήθηκε από τους Φορείς που συμμετέχουν στο 
Εθνικό Συμβούλιο Διαπίστευσης να ορίσουν τον εκπρό¬ 
σωπό τους σε αυτό. 

3. Τις προτάσεις, του Υπουργείου Χωροταξίας, Περι¬ 
βάλλοντος και Δημοσίων Έργων, του Υπουργείου Γεωρ- 
γίας, του Υπουργείου Εθνικής Άμυνας, του Υπουργείου 
Μεταφορών και Επικοινωνιών, του Τεχνικού Επιμελητηρί¬ 
ου της Ελλάδας, του Συνδέσμου Ελληνικών Βιομηχανιών, 

της Γενικής Συνομοσπονδίας Εργατών Ελλάδας, της Ελ¬ 
ληνικής Ένωσης Εργαστηρίων και της Ένωσης Ελλήνων 
Χημικών, με τις οποίες οι ανωτέρω Φορείς ορίζουντον εκ¬ 
πρόσωπο τους στο Εθνικό Συμβούλιο Διαπίστευσης. 

4. Την 2/85713/0022/13-12-1999 (ΦΕΚ 2148/13-12-1999) 
κοινή απόφαση των Υπουργών Ανάπτυξης και Οικονομι¬ 
κών, περί καθορισμού της αποζημίωσης των μελών του 
Εθνικού Συμβουλίου Διαπίστευσης. 

5. Την από 7-12-1999 (ΦΕΚ 2247/30-12-1999) απόφαση 
του Εθνικού Συμβουλίου Διαπίστευσης για τον καθορι¬ 
σμό των οικονομικών υποχρεώσεων των διαπιστευομέ- 
νων φορέων και το γεγονός ότι η αποζημίωση των μελών 
του Εθνικού Συμβουλίου Διαπίστευσης θα καλύπτεται 
από τους διαπιστευόμενους φορείς, για τις υπηρεσίες 
διαπίστευσης που θα παρέχονται σε αυτούς και συνεπώς 
με την παρούσα απόφαση δεν προκαλείται πρόσθετη δα¬ 
πάνη για τον κρατικό προϋπολογισμό, αποφασίζουμε: 

1. Συγκροτούμε το Εθνικό Συμβούλιο Διαπίστευσης 
αποτελούμενο από τα παρακάτω μέλη: 

α) Καγκαράκη Κων/νο Καθηγητή του ΕΜΠ, ως Πρόεδρο 
του Συμβουλίου, 

β) Λεβέντη Σοφία, Διευθύντρια της Δ/νσης Πολιτικής 
Ποιότητος, εκπρόσωπο του Υπουργείου Ανάπτυξης, 
γ) Τεσσέρη Σωτήρη, εκπρόσωπο του Υπουργείου Χω¬ 
ροταξίας, Περιβάλλοντος και Δημοσίων Έργων 
δ) Μεθενίτου Γεωργία, εκπρόσωπο του Υπουργείου Γε¬ 
ωργίας, 

ε) Τσαγκούλη Ιωάννη, εκπρόσωπο του Υπουργείου 
Εθνικής Άμυνας, 

στ) Στρατηγουλάκο Δημήτριο, εκπρόσωπο του Υπουρ¬ 
γείου Μεταφορών & Επικοινωνιών, 
ζ) Μάτσα Ιωάννη, εκπρόσωπο του Τεχνικού Επιμελητη¬ 
ρίου της Ελλάδας, 

η) Συμεωνίδη Κων/νο, εκπρόσωπο του Συνδέσμου Ελ¬ 
ληνικών Βιομηχανιών, 

θ) Χαλκιαδάκη Ευάγγελο, εκπρόσωπο της Γενικής Συ¬ 
νομοσπονδίας Εργατών Ελλάδας, 
ι) Μπελεσιώτη Βασίλη, εκπρόσωπο της Ελληνικής Ένω¬ 
σης Εργαστηρίων, 

ία) Παπαϊωάννου Ξενοφώντα, εκπρόσωπο της Ένωσης 
Ελλήνων Χημικών. 

2. Το Εθνικό Συμβούλιο Διαπίστευσης θα εκλέξει κατά 
την πρώτη συνεδρίασή του τον Αντιπρόεδρο, τον Γραμ- 
ματέα και τους Εισηγητές, σύμφωνα με την παράγραφο 1 
του άρθρου 9του Ν.2231/94 όπως τροποποιήθηκε με τον 
Ν.2642/98. 

3. Η θητεία των μελών του Εθνικού Συμβουλίου Διαπί¬ 
στευσης ορίζεται τριετής, σύμφωνα με την παράγραφο 1 
του άρθρου 9του Ν.2231/94 όπως τροποποιήθηκε με τον 
Ν. 2642/98. 

4. Στα μέλη του Εθνικού Συμβουλίου Διαπίστευσης, 
σύμφωνα με το άρθρο 13 του Ν. 2231/94 (ΦΕΚ 139/Α/ 
31.8.94) όπως αυτός τροποποιήθηκε με το Ν.2642/98 
(ΦΕΚ 216/Α/17.09.98), καταβάλλεται αποζημίωση, σύμ¬ 
φωνα με την 2/85713/0022/13-12-1999 (ΦΕΚ 2148/13-12- 
1999) κοινή απόφαση των Υπουργών Ανάπτυξης και Οι¬ 
κονομικών. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 24 Ιανουάριου 2002 

Ο ΥΦΥΠΟΥΡΓΟΣ 

ΑΛΕΞΑΝΔΡΟΣ ΚΑΛΑΦΑΤΗΣ 


Αριθ. 7727/ΙΒ (6) 

Καθορισμός ύψους κρατικής επιχορήγησης Ιδρύματος 
Σιβιτανιδείου Δ.Σ.Τ.Ε. οικονομικού έτους 2002. 

ΟΙ ΥΠΟΥΡΓΟΙ ΟΙΚΟΝΟΜΙΚΩΝ - 
ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη 

Ι.Το από 22-6-1927 Π.Δ. «Περί κυρώσεως του από 
2-7-1926 Ν.Δ. περί ιδρύσεως της Σιβιτανιδείου Σχολής», 
όπως αυτό τροποποιήθηκε με ψήφισμα της Βουλής της 
15-2-1927 (ΦΕΚ 137/1927, τ.Α’) 

2. Το άρθρο 16 του Ν.Δ. 1876/1958, με το οποίο προβλέ- 
πεται ότι το ποσόν των αναγραφομένων πιστώσεων στον 
προϋπολογισμό εξόδων του ΥΠΕΠΘ για την επιχορήγηση 
των ανηκόντων στην εποπτεία του Σχολών καθορίζεται με 
κοινή απόφαση των Υπουργών Οικονομικών και Εθνικής 
Παιδείας και Θρησκευμάτων (ΦΕΚ 180/1958, τ.Α'). 

3. Το Ν.Δ. 3973/1959 «περί ενοποιήσεως και συντονι¬ 
σμού της Διοικήσεως Επαγγελματικής Εκπαιδεύσεως». 

4. Τις διατάξεις του Ν.2362/1995 «Περί Δημοσίου Λογι¬ 
στικού, κλπ». 

5. Το γεγονός ότι με την απόφαση αυτή προκαλείται δα¬ 
πάνη σε βάρος του Κρατικού Προϋπολογισμού, οικονομι¬ 
κού έτους 2002, ύψους οκτώ εκατομμυρίων Ευρώ 
(8.000.000,00), η οποία θα αντιμετωπιστεί από την πίστω¬ 
ση του ειδικού φορέα 19-220 και ΚΑΕ 2432 του προϋπο¬ 
λογισμού εξόδων του ΥΠΕΠΘ. 

6. Την αρ. 1100383/1330/Α006/31-10-01 απόφαση του 
Πρωθυπουργού και του Υπουργού Οικονομικών «Ανάθε¬ 
ση αρμοδιοτήτων στους Υφυπουργούς Οικονομικών», 
αποφασίζουμε: 

Καθορίζουμε για το οικονομικό έτος 2002 το ύψος της 
κρατικής επιχορήγησης προς τη Σιβιτανίδειο Δημόσια 
Σχολή Τεχνών και Επαγγελμάτων μέχρι του ποσού των 
οκτώ εκατομμυρίων Ευρώ (8.000.000,00) κατ’ ανώτατο 
όριο. 

Η δαπάνη αυτή θα βαρύνει τον ειδικό φορέα 19-220 και 
ΚΑΕ 2432 του προϋπολογισμού εξόδων του ΥΠΕΠΘ, οι¬ 
κονομικού έτους 2002 και η τμηματική καταβολή στην 
ανωτέρω Σχολή θα γίνει μέσα στα πλαίσια του εκάστοτε 
εγκεκριμένου ποσοστού διάθεσης. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 25 Ιανουάριου 2002 

οι ΥΠΟΥΡΓΟΙ 

ΥΦΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ ΚΑΙ 

ΟΙΚΟΝΟΜΙΚΩΝ ΘΡΗΣΚΕΥΜΑΤΩΝ 

ΑΠ. ΦΩΤΙΑΔΗΣ ΠΕΤΡΟΣ ΕΥΘΥΜΙΟΥ 

-♦- 

Αριθ. 1473 (7) 

Τροποποίηση της 15004/26.5.2000 απόφασης περί «Διορι¬ 
σμού του Διοικητικού Συμβουλίου του Ολυμπιακού 
Αθλητικού Κέντρου Αθηνών (ΟΑΚΑ) «ΣΠΥΡΟΣ ΛΟΥΗΣ». 

Ο ΥΦΥΠΟΥΡΓΟΣ ΠΟΛΙΤΙΣΜΟΥ 

Σύμφωνα με τις διατάξεις: 

1 α) Του Α.Ν. 397/1968 «Περί επανασυ στάσεως της Γ ενι¬ 
κής Γραμματείας Αθλητισμού και των αρμοδιοτήτων αυ¬ 
τής». 

β) Του Ν. 1558/1985 «Κυβέρνηση και Κυβερνητικά Όρ¬ 
γανα». 

γ) Του άρθρου 17 του Ν. 1646/1986 «Μέτρα πρόληψης 
και καταστολής της βίας στους αθλητικούς χώρους» 
όπως αντικαταστάθηκε με το άρθρο 17 του Ν. 2433/96 
«Ρύθμιση θεμάτων ΟΠΑΠ και άλλες διατάξεις». 

2) Την παρ. 2 της υπ’ αριθμ. 8334/30-10-01 (ΦΕΚ 
1479/Β/31 -10-01) απόφαση του Πρωθυπουργού και του 
Υπουργού Πολιτισμού «περί ανάθεσης αρμοδιοτήτων 
στον Υφυπουργό Πολιτισμού». 

3) Το υπ’ αριθμ. 2977/ΡΜ/πδ/16-1 1-2001 έγγραφο της 
Ε.Ο.Ε., αποφασίζουμε: 

Τροποποιούμε την υπ’ αριθμ. 15004/26-5-2000 (ΦΕΚ 
668/Β/26-5-2000) απόφαση του Υφυπουργού Πολιτισμού 
ως ακολούθως: 

1. Αντικαθίστανταιτατακτικά μέλη του Δ.Σ. του Ο.Α.Κ.Α, 
Βασιλακόπουλος Γεώργιος και Καραμπέτσος Κων/νος 
και στη θέση τους ορίζονται οι Σεβαστής Βασίλης και Χα- 
μάκος Θεόδωρος αντίστοιχα. 

2. Αντικαθίστανται τα αναπληρωματικά μέλη του Δ.Σ. 
του Ο.Α.Κ.Α, I. Βασιλειάδης, Α. Αρβανίτης, Γ. Σακελλίω- 
νας, I. Ψιλόπουλος και Γ. Μοναχός και στη θέση τους ορί¬ 
ζονται οι Κων/νος Παυλογιάννης, Ηλίας Διαμαντής, Γε¬ 
ώργιος Τσόγκας, Παναγιώτης Μητσιόπουλος και Θεόδω¬ 
ρος Χρονόπουλος αντίστοιχα. 

Οι ανωτέρω ορίζονται για το υπόλοιπο της θητείας του 
Δ.Σ. του ΟΑΚΑ. 

Κατά τα λοιπά ισχύει η υπ’ αριθμ. 15004/26-5-2000 από¬ 
φαση μας ως έχει. 

Από την παρούσα απόφαση δεν προκαλείται δαπάνη σε 
βάρος του Κρατικού Προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 24 Ιανουάριου 2002 

Ο ΥΦΥΠΟΥΡΓΟΣ 

ΙΩΑΝΝΗΣ ΚΟΥΡΑΚΗΣ 


Αριθ. 501596 (8) 

Μεταβίβαση αρμοδιοτήτων Προέδρου του ΕΟΤ στον 
Προϊστάμενο της Δ/νσης Οικονομικών Υπηρεσιών. 

Ο ΠΡΟΕΔΡΟΣ 

ΤΟΥ ΕΛΛΗΝΙΚΟΥ ΟΡΓΑΝΙΣΜΟΥ ΤΟΥΡΙΣΜΟΥ 

Έχοντας υπόψη: 

1. Τον Ν. 1624/ «περί ΕΟΤ», όπως έχει τροποποιηθεί και 
ισχύει σήμερα. 

2. Τις διατάξεις του Ν. 2160/93 «Ρυθμίσεις για τον Του¬ 
ρισμό και άλλες διατάξεις « [ΦΕΚ 118/19.7.93]. 

3. Το Ν. 2919/01 [ΦΕΚ 128/Α/25.6.01 ] άρθρα 18-24 «Σύν¬ 
δεση Έρευνας και Τεχνολογίας με την παραγωγή και άλ¬ 
λες διατάξεις». 

4. Την με αριθμ. πρωτ. Τ/8186/[ΦΕΚ 317/14.12.2001 «πε¬ 
ρί διορισμού του Ιωάννη Πατέλη στη θέση του Προέδρου 
του ΕΟΤ». 

5. Το Π.Δ. υπ’ αριθ. 343/11.10.2001 «Οργανισμός Διάρ¬ 
θρωσης Υπηρεσιών ΕΟΤ.». 

6. Το γεγονός ότι από τις διατάξεις της παρούσης ου- 
δεμία δαπάνη προκαλείται σε βάρος του προϋπολογι¬ 
σμού του ΕΟΤ., αποφασίζουμε: 

1. Μεταβιβάζουμε στον Προϊστάμενο της Δ/νσης Οικο¬ 
νομικών Υπηρεσιώντου ΕΟΤ την υπογραφήτων Πράξεων 
ανάληψης και ενέργειας δαπάνης (ΠΑΕΔ) ανεξαρτήτως 
ποσού εφόσον έχουν εκδοθεί οι αντίστοιχες εγκριτικές 
αποφάσεις. 

2. Διατηρούμε το δικαίωμα της παράλληλης άσκησης 
της μεταβιβαζόμενης αρμοδιότητας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιανουάριου 2002 

Ο Πρόεδρος 
ΙΩΑΝΝΗΣ ΠΑΤΕΛΗΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




